થરાદ માર્કેટયાર્ડની ચુંટણીમાં ફોર્મ ભરવાના દિવસે ત્રણેય વિભાગની ૧૪ બેઠકો માટે ખેડુત વિભાગમાં ૪૬,વેપારી વિભાગમાં ૧૫ અને સહકારી ખરીદ વેચાણ મંડળીઓના વિભાગની ૨ બેઠકો માટે બે મળીને કુલ ૬૩ ઉમેદવારી પત્રો ભરાયાં હતાં.જેથી તેલીબીયાં વિભાગમાં માર્કેટયાર્ડના વર્તમાન ચેરમેન(અને રાજ્યમંત્રી) તથા અન્ય એક ડીરેક્ટરની બેઠક બિનહરિફ બનવા પામી હતી.જ્યારે સોમવારે ઉમેદવારીપત્રો પરત ખેંચવાનો અંતિમ દિવસ હોઇ વેપારી વિભાગની બેઠકના તમામ ફોર્મ રાજ્યમંત્રી અને વર્તમાન ચેરમેન પરબતભાઇ પટેલના પ્રયાસોથી પરત ખેંચાઇ જતાં ચાર ડીરેક્ટરો જેતસીભાઈ વાધાભાઈ પટેલ ,રવજીભાઈ ભોજાભાઈ પટેલ ,આયદાનજી વાધાજી પટેલ અને રવજીભાઈ દરધાભાઈ પટેલની બિનહરિફ વરણી થવા પામી હતી.જે પૈકી જેતસીભાઇ અને રવજીભાઇ સતત ત્રણ ટર્મથી ડીરેક્ટર પદે ચુંટાવા પામ્યા હતા.તેમણે તેમનામાં મુકેલા વિશ્વાસને સાર્થક કરવાની કટીબધ્ધતા વ્યક્ત કરી રાજ્યમંત્રી પરબતભાઇ પટેલનો આભાર પણ વ્યક્ત કર્યો હતો.